**Инструкции за попълване на** [**описите на фактурите за закупен газьол**](http://www.mzh.government.bg/MZH/Libraries/%D0%94%D1%8A%D1%80%D0%B6%D0%B0%D0%B2%D0%BD%D0%B8_%D0%BF%D0%BE%D0%BC%D0%BE%D1%89%D0%B8_%D0%B0%D0%BA%D1%86%D0%B8%D0%B7%D0%B8/Opis_fakturi_FINAL.sflb.ashx)

**по схема за държавна помощ „Помощ под формата на отстъпка от стойността на акциза върху газьола, използван в първичното селскостопанско производство”**

|  |  |  |
| --- | --- | --- |
| **Графа в описа** | **Инструкции за попълване** | **Често срещани грешки \*** |
| **Графа (1)** Номер | Вписва се поредния номер в списъка. | Няма.  |
| **Графа (2)**Идентификационен номер на земеделския стопанин (ЕИК по ЗТР; БУЛСТАТ; ЕГН; ЛНЧ) | Вписва се идентификационния номер на земеделския стопанин (ЕИК по ЗТР; БУЛСТАТ; ЕГН; ЛНЧ) – така както е изписан на фактурата и както фигурира в дневника за доставки на търговеца на гориво (при необходимост да се направи справка с търговеца на гориво и/или с НАП). Следва да бъдат описани само фактурите, издадени на регистрирания земеделски стопанин, който кандидатства за помощта. | * ЕГН с повече или по-малко от 10 символа
* ЕИК с повече или по-малко от 9 символа
* Допълнителни (излишни) интервали – пред, зад и/или между цифрите
* Допълнителни (излишни) специални символи – напр. „, ”, :, ; и др.
* Допълнителен текст – „ЕГН“, „ЕИК“, име на бенефициента (текстът BG пред номера е допустим)
* ЕГН или ЕИК, на които при копирането в редовете са се получили поредни номера – напр. за ЕИК: 111111111, 111111112, 111111113 и т.н.
* В описа кандидатът е посочил един идентификационен номер, а в дневниците за продажби на доставчиците на гориво фигурира с друг
* Посоченият идентификационен номер не съответства на земеделския стопанин
 |
| **Графа (3)** Номер на фактурата/ дебитното известие | Вписва се номера на фактурата за закупено гориво. | * Неточно/непълно изписване на номера на фактурата
* Описани са документи от друг тип (напр., кредитни известия, протоколи за вътрешни продажби, проформа фактури)
 |
| **Графа (4)**Дата на документа | Вписва се датата на фактурата, която трябва да е в диапазона от 01.01.2016 г. до 31.12.2016 г. | * Датата е извън периода 01.01.2016 – 31.12.2016
* Датата е неточно/непълно изписана
 |
| **Графа (5)**Идентификационен номер по ДДС на лицето, издател на фактурата (доставчик) | Вписва се идентификационния номер по ДДС на лицето, издател на фактурата (доставчика гориво) – така както е изписан на фактурата. | * ЕИК с повече или по-малко от 9 символа
* Допълнителни (излишни) интервали – пред, зад и/или между цифрите
* Допълнителни (излишни) специални символи – напр. „, ”, :, ; и др.
* Допълнителен текст – „ЕИК“, наименование на доставчика (текстът BG пред номера е допустим)
* ЕИК, на което при копирането в редовете са се получили поредни номера – напр. 111111111, 111111112, 111111113 и т.н.
 |
| **Графа (6)** Общ размер на данъчните основи за облагане с ДДС (общо по фактурата) | Вписва се общия размер на данъчните основи за облагане с ДДС (общо по фактурата). В случай, че са закупени повече от един артикул (газьол и други продукти), това е общата сума (без ДДС) по фактурата (т.е. сумата отговаряща на стойността без ДДС за всички закупени стоки). Размерът на данъчната основа трябва да е изписан така както е записан във фактурата. | * Посочена е общата стойност на фактурата (т.е. данъчна основа+ДДС)
* При закупуване на повече от един продукт, е посочена данъчната основа само по отношение на закупения газьол
* Размерът на данъчната основа не е изписан така както е записан във фактурата
 |
| **Графа (7)**Всичко начислен ДДС | Вписва се начисления ДДС (общо по фактурата). В случай, че са закупени повече от един артикул (газьол и други продукти), това е общата сума на начислен ДДС по фактурата (т.е. сумата отговаряща на ДДС върху всички закупени стоки).Размерът на ДДС трябва да е изписан така както е записан във фактурата. | * Посочена е общата стойност на фактурата (т.е. данъчна основа+ДДС)
* При закупуване на повече от един продукт, е посочен ДДС само по отношение на закупения газьол
* Размерът на ДДС не е изписан така както е записан във фактурата
 |
| **Графа (8)** Литри газьол | Вписва се количеството закупен газьол, в литри.  | * Количеството е изписано в тонове или килограми
* Неточно изписване на количеството литри – напр. 20.000 литра вместо 20 000 литра, или обратното – 20 000 литра вместо 20.000 литра и др.
 |

\* Моля имайте предвид, че списъкът е неизчерпателен и e възможно да бъдат идентифицирани и други видове грешки.